LouisFourie: Desember 2021
Ek groet jul in die naam van Jesus, onse Verlosser.
Vandag se skriflesing is Jesaja 53:1-12
Oor óns oortredings is hy deurboor, oor óns sondes is hy verbrysel; die straf wat vir ons vrede moes bring, was op hom, deur sý wonde het daar vir ons genesing gekom. Jesaja 53:5 (Bybel in afrikaans 1983/1992 © BSA 1983, 1992. www.bybelgenootskap.co.za / www.biblesa.co.za .)
Ons vind hier die vooraf getuienis van Christus deur ou testamentêre profeet. Dit handel oor die lyde van Jesus Christus en die heerlikheid wat daarop volg. (1Petrus 1:11) Jesus het aan Moses en al die profete die uitleg gegee van Sy lyding en om in SY heerlikheid in gaan. (Lukas 24:26-27).
Nêrens in die ou testament word daar so duidelik oor Jesus geprofeteer nie. Dit word so duidelike uiteen gesit dat ons dit die evangelie van Jesaja kan noem as die profesie van die profeet Jesaja.
Ek besef hier die lyding van 'n onskuldige mens en die middelaarsrol wat Hy vervul het. Jesus het al ons siektes en sondes op Homself geneem.
Israel word in Jesaja aangespreek as dienaars van God. Ons lees ook dat die Here hul roep, maar hul bly doof en blind vir God se roeping. N besondere taak word aan hul gegee om die Here se verlossing tot aan die eindes van die aarde te bring. Eers was hul halfhartig en geleidelik het hul die taak met entoesiasme aanvaar.
Israel was onder die Here se beskerming met hul uittog uit Egipte. Almal het saam die geestelike voedsel en drank gedrink en geëet. Steeds was daar sekere wat nie die Here tevrede gestel het nie. Ons word gewaarsku om nie soos hul deur ons sondige begeertes aan gedryf te word nie. Ons moenie God uit tart soos in die tyd van Israel nie. Die geskiedenis van Israel is opgeskryf om ons vandag te waarsku.
Here, dankie dat U genade deur Jesus Christus - vir ons bevryding gebring het. In Jesus Naam. Amen.
Ek groet jou in die naam van Jesus Christus. Mag die Here jul Herder wees.
Vandag se skriflesing is Numeri 24:14-19
Ek sien hom, maar hy kom nie nou al nie, ek kyk na hom, maar hy is nie naby nie, daar kom 'n ster uit Jakob, daar staan 'n heerser in Israel op. Hy verpletter die voorkop van Moab, hy vernietig al die opstandiges. Numeri 24:17. (Bybel in afrikaans 1983/1992 © BSA 1983, 1992. www.bybelgenootskap.co.za / www.biblesa.co.za .)
Bileam lewer verskeie uitsprake van die Here aan die volk. In ons skriflesing vind ons die vierde uitspraak. Bileam vertel wat Israel aan Moab gaan doen. Die Moab en Seïr het in vyandskap teen Israeliete gestaan. Die uitspraak wat gelewer word dui op die vernietiging van Moab, Seïr en Edom.
Bileam gee 'n openbaring van God se woord wat vas bly staan vir tye wat kom. In 2 Samuel 8 is Moab en Edom deur Dawid verower. Diegene wat leed aanrig teen God se mense sal wel op die einde hul straf kry. In die beloofde land sal gelowiges onder God se beskerming wees en geen leed sal aan hul gedoen word nie.
Die boodskap van Bileam sluit in die Ster wat sal kom uit Jakob wat die Israeliete sal red. Ons lees in Matteus 2:2, van die besoekers uit die ooste. Hul het gevra waar die Koning van die Jode gebore is? Hul het Sy ster sien opkom en wil hulde aan Hom bring. Jesus verklaar ook dat Hy die nakomeling van Dawid is, die Môrester. (Openbaring 22).
Die môrester verskyn laatnag, vroeg oggend om die einde van die nag aan te kondig en die begin van 'n nuwe dag. Die môrester is soos 'n lamp wat donkerte weg neem en lig gee. Jesus sê self dat hy die Môrester is, Hy wat lig verskaf aan almal wat in duisternis lewe. Hy verlig ons pad sodat ons nie sal afdwaal nie maar Hom kan volg in helder dag lig.